Beinkjør

Beinkjør er et rock/punk-band fra i Lærdal i Sogn og Fjordane, stiftet i år 2000. Bandet ga selv ut flere CD-er.

Bandet spilte inn tre CD-R-plater, delvis i en hybel og delvis i et nedlagt pelsslakterhus i perioden 2000 til 2002. Sommeren 2002 flyttet Beinkjør til Bergen og rekrutterte noen nye medlemmer.

Bandet spilte en rekke konserter i Norge mellom 2002 til 2006. I januar 2007 spilte bandet på Støy-festivalen i Sogndal. I august 2007 spilte de på Fres-festivalen i Fresvik.

I 2008 ga bandet ut plata Rock for rus, med besetningen Ronny Overtredelse, Børre Brudd, Ottar Oppvigler og Dealer. I 2010 gikk bandet i studio med ny leadgitarist og spilte inn en slags temaplate om folket og livet i Lærdal og Indre Sogn. 15. november samme år ga de ut albumet Skot & skrømt.

Mottakelse
Rock for rus fikk terningkast 5 i Bergens Tidende under tittelen «Rimekongene». Samtidig som musikken var «engasjerende, tregrepsmelodiøs og leken» var tekstene det beste, med «Fantastiske rim» og stor oppfinnsomhet. Det var også interessant at bandet kom fra et turistfylke, men produserte en CD som «er spekkfull av vitalitet og rasende ironisering rundt norsk kultur – en brutal nasjonal oppvekker lesset med humor».Anmeldelse av Helge Olsen, Bergens Tidende 23. november 2010 Det ble firere i hjemlige Sogn Avis og Dagsavisen. Geir Rakvaag i Oslo-avisa antydet at «Vi voksne» måtte ta imot albumet noe kjøligere enn de som var like unge som Beinkjør, men også at «Beinkjør hadde vært en sensasjon i norsk rock i 1978».Anmeldelse av Geir Rakvaag, Dagsavisen 26. februar 2008

I Sogn Avis sto det at man både kunne argumentere for en sekser og en ener. Det var raske sanger og skarpe tekster, samtidig som «Einskilde låter er rett og slett dårlege, og plata har altfor mange av desse». For «uansett kor bra einskilde låtar måtte vera, blir dette ei plate der ein skipper mesteparten av låtane, trass i at mykje av dette er skikkeleg kvalitetspunk». Produksjonen trakk heller ikke opp. Kanskje burde Beinkjør tenkt nytt, og for eksempel satse på bedre lyd, i stedet for «at dei klamrar seg fast til punken sine rølpete konvensjonar», mente anmelderen.Anmeldelse av Joachim Laberg, Sogn Avis 16. juni 2008

Skrot & skrømt, som ble distribuert av Diger, fikk terningkast 5 i Stavanger Aftenblad. Anmelderen framstilte tekstene som bra der de handlet om hjembygda, og produktet bar helt tydelig preg av Sogn «med noen nikk til britisk 70-tallspønk». Avslutninga var en cover av Olav Stedjes Sogndal IL-sang Stao nao pao.Anmeldelse av Geir Flatøe, Stavanger Aftenblad 2. desember 2020 Bergens Tidende nøyde seg med 4. Selv om flere av tekstene var verdt å trekke fram, med «heimstaddiktning i fengende driv», var det «tidvis stort sprik mellom kvaliteten i tekstene og musikken til bandet. Hva kunne de vært med en tøffere produksjon og uten sologitar med oppheng i hardrock?»Anmeldelse av Helge Olsen, Bergens Tidende 23. november 2010

Diskografi
2000: Vi skal storme slottet (EP; 10 minutter, 6 spor), egenutgitt
2001: Radio Beinskjør (album)
2002: Faen (album)
2008: Rock for rus (album)
2010: Skot & skrømt (album)

 Referanser 

Eksterne lenker

 Spotify
 Youtube
 Facebook

Kategori:Norske punkband
Kategori:Personer fra Lærdal kommune